Med en ordentlig blæser på - eller med politiets ord: Stærkt beruset. Sådan fandt en husejer natten til onsdag en ung mand, der rodede rundt i hans udhus på Fynsgade i Brønderslev. Husejeren tilbageholdt manden til politiet nåede frem og tog ham med. Det er lidt uklart, hvad den 20-årige ville med sit besøg i udhuset. Han var så beruset at han blev sat i detentionen. Først når sprittågerne letter i løbet af onsdag skal han afhøres.

Opsummering:
Pågrebet under indbrud i Brønderslev